Градска општина Звездара Припрема и вођење седница општ. Већа и СО ПР.553.01

Издање 1 Ревизија 3

XI број 06 -3/18

Веће Градске општине Звездара на седници одржаној дана 23.02.2018. године, на основу члана 58. Закона о запосленима у аутономној покрајини и јединицама локалне самоуправе („Службени гласник РС“ број 21/2016 и 113/2017), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Службени гласник РС“ број 88/16), члана 32. Одлуке о Управи Градске општине Звездара („Службени лист града Београда“ број 107/16, 132/16, 28/17 и 72/17), члана 15. Одлуке о правобранилаштву Градске општине Звездара („Службени лист града Београда“, бр. 86/14 и 85/15), на предлог начелника Управе Градске општине Звездара, усвојило је обједињен

П Р А В И Л Н И К

О ИЗМЕНИ И ДОПУНИ ПРАВИЛНИКА О

ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У

УПРАВИ ГРАДСКЕ ОПШТИНЕ И ОПШТИНСКОМ ПРАВОБРАНИЛАШТВУ

ГРАДСКЕ ОПШТИНЕ ЗВЕЗДАРА

Члан 1.

У Правилнику о организацији и систематизацији радних места у Управи Градске општине и Општинском правобранилиштву Градске општине Звездара XI бр. 06-50 од 29.11.2016. године, 06-57 од 28.12.2016. године, 06-2 од 13.01.2017. године, 06-8 од 23.02.2017.године, 06-16 од 18.05.2017. године, 06-22 од 19.07.2017. године, 06-34 од 17.10.2017.године и 06-44 од 25.12.2017.године, у члану 2. став 3. број систематизованих радних места са предвиђеним бројем извршилаца у обједињеном Правилнику мења се и гласи:

|  |  |  |  |
| --- | --- | --- | --- |
|  | Број радних места | | Предвиђен број извршилаца |
| **Постављена лица у Управи Градске општине** | 3 радна места | | 3 извришиоца |
| **Службеник на положају –**  **I група** | 1 радно место | | 1 службеник |
| **Службеник на положају – II група** | 1 радно место | | 1 службеник |
|  | | | |
| **Службеници - извршиоци** |  |  | |
|  |  |  | |
| Самостални саветник | 39 радних места | 39 службеника | |
| Саветник | 32 радних места | 56 службеника | |
| Млађи саветник | 24 радна места | 31 службеника | |
| Сарадник | 9 радних места | 12 службеника | |
| Млађи сарадник | 5 радних места | 5 службеника | |
| Виши референт | 31 радно место | 51 службеник | |
| Референт | 1 радно место | 1 службеник | |
| Млађи референт | 1 радно место | 1 службеник | |
| **Укупно:** | **142 радна места** | **196 службеника** | |
| **Намештеници** | **Број радних места** | **Број намештеника** | |
| Прва врста радних места | 0 радних места | 0 радних места | |
| Друга врста радних места | 0 радних места | 0 радних места | |
| Трећа врста радних места | 1 радно место | 1 намештеник | |
| Четврта врста радних места | 3 радна места | 7 намештеника | |
| Пета врста радних места | 0 радних места | 0 радних места | |
| **Укупно:** | **4 радна места** | **8 намештеника** | |

Укупан број систематизованих радних места у Управи Градске општине је 151 и то:

* 3 радна места за постављена лица,
* 2 радна места за службенике на положају,
* 142 радна места за службенике на извршилачким радним местима и
* 4 радна места намештеника

Укупан број предвиђених извршилаца на систематизованим радним местима у Управи Градске општине је 209, и то:

* 3 постављена лица
* 2 службеника на положају
* 196 службеника на извршилачким радним местима
* 8 намештеника

Укупан број систематизованих радних места у Општинском правобранилаштву је 4, и то :

* 2 радна места за постављена лица
* 2 радна места за службенике на извршилачким радним местима

Укупан број предвиђених извршилаца на систематизованим радним местима у Општинском правобранилаштву је 8, и то:

* 4 постављена лица
* 4 службеника на извршилачким радним местима

Укупан број систематизованих радних места у обједињеном Правилнику је 155 радних места, а предвиђен број извршилаца на систематизованим радним местима је 217.

Члан 2.

У истом Правилнику, у члану 30. тачка 6.2. Унутрашње организационе јединице, подтачка 6.2.4. Одељење за општу управу, поднаслов Послови управљања људским ресурсима, код радног места под редним бројем 34. послови управљања људским ресурсима и управно – правни послови Одељења, код описа послова поред постојећег уписује се:

„У случају одсутности начелника Одељења одговоран је за законито и благовремено извршавање послова из делокруга рада Одељења.“

У осталом делу радно место остаје непромењено.

Члан 3.

У истом Правилнику, исти члан, иста тачка, подтачка 6.2.4. Одељење за општу управу, поднаслов Послови управљања људским ресурсима, код радног места под редним бројем 35. послови унапређења и управљања људским ресурсима, код описа послова брише се:

„У случају одсутности начелника Одељења одговоран је за законито и благовремено извршавање послова из делокруга рада Одељења.“

У осталом делу радно место остаје непромењено.

Члан 4.

У истом Правилнику, исти члан, иста тачка, подтачка 6.2.4. Одељење за општу управу, радно местo под редним бројем 39. послови ажурирања бирачког списка – II, брише се у целости.

Члан 5.

У истом Правилнику, исти члан, иста тачка, подтачка 6.2.5. Одељење за инспекцијске послове, Одсек за комуналну инспекцију, иза радног места под редним бројем 45, уписује се

|  |  |  |  |
| --- | --- | --- | --- |
| **45.а комунални инспектор Ia** | | | |
| ЗВАЊЕ: | самостални саветник | БРОЈ ИЗВРШИЛАЦА: | 1 |
| Опис послова:  Предузима управне радње у сложеним пословима и налаже мере у инспекцијском надзору уз висок ниво одговорности и самосталности у раду;  Врши процену ризика у сваком поступку који води;  Обавља стручне, саветодавне посете и издаје акта о примени прописа;  Подноси надлежним правосудним органима захтеве за покретање прекршајног поступка, кривичне пријаве, пријаве за привредни преступ, обавештава пореску и другу инспекцију, као и друге надлежне органе и издаје прекршајни налог;  Редовно обилази део терена који му је доделио руководилац, као и део терена који је додељен другом инспектору, ако потреба посла то захтева;  Води евиденцију о инспекцијском надзору;  Врши унос података и обраду предмета у електронском облику кроз Информациони систем;  Поступа по представкама које је примио телефоном, електронском поштом, усмено или писмено, у складу са законом;  Сарађује са другим органима, предузећима и грађанима, у циљу успешног обављања инспекцијског надзора;  Учествује у сачињавању предлога годишњег плана инспекцијског надзора комуналне инспекције, у текућој години за наредну годину;  Прати извршење решења која је донео и о стању извршења подноси месечни извештај руководиоцу инспекције, прати и поштује рокове за предузимање радњи у поступку уз висок ниво одговорности за благовремено и уредно поступање и достављање списа надлежним органима;  Одговоран је за чување списа примљених и насталих у раду;  Обавља и друге послове по налогу начелника Одељења. | | | |
| УСЛОВИ:  Стечено високо образовање на основним академским студијама, у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и детаљно познавање принципа метода рада и најбољих примера из праксе које се стиче радним искуством у струци од најмање пет година, положен државни стручни испит и испит за инспектора, као и вештина да се при решавању сложених стручних проблема стечена знања стваралачки примене, познавање рада на рачунару. | | | |

Члан 5.

У истом Правилнику, исти члан, иста тачка, подтачка 6.2.13., Служба за стандардизацију пословања, радно место под редним бројем 128. начелник Службе, звање се мења на самостални саветник, а код описа послова поред постојећег уписује се и:

„обавља студијско-аналитичке послове, припремање, анализа извештаја, информација и других стручних и аналитичких материјала, на основу одговарајућих података, припрема пројекте и планове који служе као стручна основа за утврђивање и спровођење политике из своје области, предлаже и даје мишљења о потребним мерама за ефикасан рад из надлежности Службе.“

Код услова за обављање ових послова речи „које се стичу радним искуством у струци од најмање три године“, замењују се речима „које се стичу радним искуством у струци од најмање пет година“.

У осталом делу радно место остаје непромењено.

Члан 6.

Овај Правилник ступа на снагу осмог дана од дана објављивања на огласној табли Управе Градске општине Звездара.

Градска општина Звездара Припрема и вођење седница општ. Већа и СО ПР.553.01

Издање 1 Ревизија 3

О б р а з л о ж е њ е

У складу са потребама посла, ради несметаног и ажурног обављања послова Управе, са постојећим бројем извршилаца, извршене су измене и допуне код описа послова и услова за обављање послова појединих радних места.

Правилник о измени и допуни Правилника о организацији и систематизацији радних места у Управи Градске општине и Општинском правобранилаштву Градске општине Звездара XI број 06-3/18 донет је на седници Већа Градске општине Звездара дана 23.02.2018. године.

**ПРЕДСЕДНИК ВЕЋА**

**ГРАДСКЕ ОПШТИНЕ ЗВЕЗДАРА**

**Милош Игњатовић, с.р.**

ФМ 1200-2.08 \* Контролисана верзија овог документа налази се у електронској форми на адреси //kabinet/ISO